Ehdotus neuvoston asetukseksi (EY) maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta /* KOM/97/0133 lopull. - CNS 97/0114 */



Virallinen lehti nro C 267 , 03/09/1997 s. 0093



Ehdotus neuvoston asetukseksi (EY) maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta (97/C 267/15) KOM(97) 133 lopull. - 97/0114(CNS) (Komission esittämä 16 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että maito- ja maitotuotealan yhteistä markkinajärjestelyä koskevista lisäsäännöistä ihmisravinnoksi tarkoitetun maidon osalta 29 päivänä kesäkuuta 1971 annetun neuvoston asetuksen (ETY) N:o 1411/71 (1), sellaisena kuin se on viimeksi muutettuna asetuksella (ETY) N:o 2138/92 (2), tavoitteena on kehittää mahdollisimman paljon CN-koodiin 0401 kuuluvien tuotteiden markkinoita laatutakuun avulla ja mukautumalla kuluttajien tarpeisiin ja toiveisiin; kyseisten maitotuotteiden kaupan pitämisen vaatimusten vahvistaminen vakauttaa markkinoita ja vaikuttaa näin maatalousväestön kohtuulliseen elintasoon; mainitun sääntelyn säilyttäminen on tämän vuoksi sekä tuottajien että kuluttajien edun mukaista, edellä mainittuun asetukseen olisi tehtävä tiettyjä mukautuksia ja säännökset olisi koottava uuteen asetukseen paremman oikeusturvan takaamiseksi asianomaisille asiasta saadun kokemuksen hyödyntämiseksi sekä yksinkertaistamisen ja selventämisen vuoksi, vastauksena maitoproteiinin ravintoarvoa yhä enemmän painottavien kuluttajien toiveisiin olisi varmistettava, että luonnollista maitoproteiiniosuutta ei vähennetä ja sallittava lisäksi maidon rasvattoman kuiva-aineen ainesosien lisääminen kuorittuun maitoon, maidon rasvapitoisuuden osalta on suotavaa ottaa huomioon erityinen tilanne Suomessa ja Ruotsissa, joille on myönnetty liittymisasiakirjassa poikkeuslupa 31 päivään joulukuuta 1997 asti; tältä osin on syytä jatkaa kyseistä poikkeusta väliaikaisesti, jotta kyseiset jäsenvaltiot voivat sopeutua muualla yhteisössä sovellettavaan järjestelmään, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (3), sellaisena kuin se on viimeksi muutettuna direktiivillä 96/23/EY (4), 5 artiklan 9 kohdassa säädetään tietyistä kulutukseen tarkoitetun maidon koostumusta koskevista vaatimuksista; johdonmukaisuuden vuoksi tällaisia säännöksiä on suotavaa sisällyttää kaupan pitämisen vaatimuksia koskevaan sääntelyyn mutta säätää kuitenkin tietyistä mukautuksista asiasta saadun kokemuksen huomioon ottamiseksi, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annettua neuvoston direktiiviä 79/112/ETY (5), sellaisena kuin se on viimeksi muutettuna direktiivillä 97/4/EY (6), ja elintarvikkeiden ravintoarvomerkinnöistä annettua direktiiviä 90/496/ETY (7) sovelletaan, järjestelmän johdonmukaisuuden varmistamiseksi on syytä asettaa kolmansista maista tuoduille tuotteille vastaavat vaatimukset, ja on syytä säätää, että jäsenvaltiot päättävät valvonnasta ja asianmukaisista seuraamuksista, jos tämän asetuksen säännöksiä rikotaan, ON ANTANUT TÄMÄN ASETUKSEN: 1 artikla 1. Tässä asetuksessa säädetään CN-koodiin 0401 kuuluvien ihmisravinnoksi tarkoitettujen tuotteiden vaatimukset yhteisössä. 2. Tässä asetuksessa tarkoitetaan: a) `maidolla` yhdestä tai useammasta lehmästä lypsettyä tuotetta, b) `kulutukseen tarkoitetulla maidolla` 3 artiklassa tarkoitettuja tuotteita, jotka on tarkoitettu toimitettaviksi sellaisenaan kuluttajalle, c) `rasvapitoisuudella` maitorasvayksiköiden painosuhdetta 100 yksikköön kyseistä maitoa. 2 artikla 1. Ainoastaan kulutukseen tarkoitetulle maidolle asetetut vaatimukset täyttävää maitoa saa toimittaa tai luovuttaa jalostamattomana lopulliselle käyttäjälle joko suoraan tai ravintoloiden, sairaaloiden, ruokaloiden tai muiden vastaavien yhteisöjen välityksellä. 2. Tämän tuotteen myyntinimitykset on mainittu 3 artiklassa. Nämä myyntinimitykset on varattu samassa artiklassa määritellyille tuotteille, sanotun kuitenkaan rajoittamatta niiden käyttöä yhdistetyissä nimityksissä. 3. Jäsenvaltion on säädettävä toimenpiteistä, joiden tarkoituksena on antaa kuluttajille tietoa tuotteiden laadusta tai koostumuksesta aina, jos tällaisen tiedon poisjättäminen saattaa hämmentää kuluttajia. 3 artikla 1. Seuraavia tuotteita pidetään kulutukseen tarkoitettuna maitona: a) `raakamaitoa`, jota ei ole kuumennettu yli 40 °C lämpötilaan tai käsitelty vaikutukseltaan vastaavalla tavalla; b) `täysmaitoa`, joka on lämpökäsitelty ja joka rasvapitoisuuden osalta täyttää yhden seuraavista vaatimuksista: - standardoitu täysmaito: rasvapitoisuus vähintään 3,5 prosenttia. Jäsenvaltiot voivat kuitenkin säätää ylimääräisestä täysmaidon luokasta, jossa rasvapitoisuus on vähintään 4,0 prosenttia. - standardoimaton täysmaito: maidon rasvapitoisuutta ei ole muutettu käsittelyvaiheen jälkeen rasvaa lisäämällä tai vähentämällä eikä sekoittamalla sitä maitoon, jonka luonnollista rasvapitoisuutta on muutettu. Rasvapitoisuus ei voi kuitenkaan olla vähemmän kuin 3,5 prosenttia; c) `puolittain kuorittua maitoa`, joka on lämpökäsitelty ja jonka rasvapitoisuus on saatu vähintään 1,5 prosentiksi ja enintään 1,8 prosentiksi; d) `kuorittua maitoa`, joka on lämpökäsitelty ja jonka rasvapitoisuus on saatu enintään 0,3 prosentiksi. 2. Poiketen siitä, mitä 1 kohdassa säädetään, rasvapitoisuutta koskevia vaatimuksia ei sovelleta Suomessa ja Ruotsissa tuotettuun ihmisravinnoksi tarkoitettuun maitoon kahden vuoden ajan tämän asetuksen voimaantulosta. Näissä kahdessa jäsenvaltiossa tuotettua kulutukseen tarkoitettua maitoa, johon sovelletaan tätä poikkeusta, saa pitää kaupan ainoastaan tuotantomaassa tai se voidaan viedä kolmanteen maahan. 3. Rajoittamatta 1 artiklan b alakohdan toisen luetelmakohdan soveltamista ainoastaan seuraavat muutokset ovat sallittuja: a) luonnollisen rasvapitoisuuden muuttaminen poistamalla kermaa tai lisäämällä maitoa, puolittain kuorittua maitoa tai kuorittua maitoa kulutukseen tarkoitetulle maidolle säädetyn rasvapitoisuuden noudattamiseksi; b) maitoproteiinin, mineraalisuolojen tai vitamiinien lisääminen maitoon sillä edellytyksellä, että se mainitaan näkyvässä paikassa tuotteen pakkauksessa ja merkintä on helposti nähtävissä, selkeästi luettavisssa ja pysyvä. Tämä merkintä ei kuitenkaan vapauta elintarvikkeiden ravintoarvomerkinnöistä annetussa direktiivissä 90/496/ETY tarkoitetun ravintoarvomerkinnän tekemisen velvoitteesta. Proteiineja lisättäessä saatavan maidon proteiinipitoisuuden on oltava vähintään 4,0 prosenttia. 4 artikla Rajoittamatta direktiivin 92/46/ETY soveltamista kulutukseen tarkoitetun maidon on täytettävä seuraavat vaatimukset: a) jäätymispisteen on oltava lähellä kulutukseen tarkoitetun maidon tuotantoalueella todettua täysmaidon keskimääräistä jäätymispistettä, b) painon on oltava vähintään 1 028 g/l täysmaidosta mitattuna 20 °C:ssa, tai vastaava arvo litraa kohti rasvattomasta maidosta mitattuna 20 °C:ssa, c) proteiinipitoisuuden on oltava vähintään 28 g/l, kun maidon kokonaistyppipitoisuusprosentti kerrotaan 6,38:lla, d) rasvattoman kuiva-ainepitoisuuden on oltava vähintään 8,5 prosenttia, e) lämpökäsitelty maito on käsiteltävä tavalla, joka mahdollistaa määritettävien laatuvaatimusten noudattamisen. 5 artikla Yhteisöön tuotavien ja kulutukseen tarkoitettuna maitona myytävien tuotteiden on vastattava tämän asetuksen säännöksiä. 6 artikla Direktiivin 79/112/ETY säännöksiä sovelletaan erityisesti kulutukseen tarkoitetun maidon merkintöjä koskevien kansallisten säännösten osalta. 7 artikla 1. Jäsenvaltioiden on toteutettava asianmukaiset toimenpiteet tämän asetuksen soveltamisen valvomisen, sääntöjenvastaisuuksista aiheutuvien seuraamusten sekä petosten ennakoimisen ja ehkäisemisen varmistamiseksi. Nämä toimenpiteet ja niihin mahdollisesti tehtävät muutokset on ilmoitettava komissiolle niiden voimaantuloa seuraavan kuukauden aikana. 2. Komissio antaa tämän asetuksen soveltamista koskevat yksityiskohtaiset säännöt asetuksen (ETY) N:o 804/68 30 artiklassa tarkoitettua menettelyä noudattaen. 8 artikla Kumotaan asetus (ETY) N:o 1411/71. Asetukseen (ETY) N:o 1411/71 tehtävien viittausten on katsottava viittaavan tähän asetukseen. 9 artikla Tämä asetus tulee voimaan 1 päivänä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 148, 3.7.1971, s. 4. (2) EYVL L 214, 30.7.1992, s. 6. (3) EYVL L 268, 14.9.1992, s. 1. (4) EYVL L 125, 23.5.1996, s. 10. (5) EYVL L 33, 8.2.1979, s. 1. (6) EYVL L 43, 14.2.1997, s. 21. (7) EYVL L 276, 6.10.1990, s. 40.